**Ministru kabineta rīkojuma projekta “Par atļauju piešķirt diplomātisko rangu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Diplomātiskā un konsulārā dienesta likuma 3. panta trešā prim daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Veselības ministrijas 2021. gada 3. augusta rīkojumu Nr. 13-04/331 ,,Par ierēdņa pārcelšanu”, Veselības ministrijas specializētā atašeja – nozares padomnieka amatā no 2021. gada 16. augusta iecelta Irina Porošina. Amata mērķis ir nodrošināt Latvijas interešu nepārtrauktu un efektīvu pārstāvēšanu Eiropas Savienības līmenī Veselības ministrijas kompetences jautājumos.  Veselības ministrija ir izvērtējusi Irinas Porošinas profesionālo pieredzi un lūdz viņai piešķirt diplomātisko rangu “atašejs” saskaņā ar Diplomātiskā un konsulārā dienesta likuma 11.panta 4.daļu. Irina Porošina atbilst Valsts civildienesta likuma 7.pantā un Diplomātiskā un konsulārā dienesta likuma 3.panta piektajā daļā noteiktajām prasībām, un strādā valsts pārvaldē jau no 2015.gada. Irinai Porošinai ir amatam atbilstoša izglītība, izcilas profesionālās zināšanas un darba pieredze starptautiskās sadarbības jomā un Eiropas Savienības jautājumos, t.sk. veselības jomā, kā arī teicamas komunikācijas prasmes un analītiskās spējas.  Saskaņā ar Diplomātiskā un konsulārā dienesta likuma 3. panta trešo prim daļu, par diplomātu var būt Latvijas pilsonis, kuram nav citas valsts pilsonības. Savukārt Irinai Porošinai ir gan Latvijas Republikas, gan arī Amerikas Savienoto Valstu pilsonība. Diplomātiskā un konsulārā dienesta likuma 3. panta trešā prim daļa paredz arī, ka izņēmuma gadījumos, ja tas nepieciešams Latvijas valsts interesēs, Ministru kabinets pēc ārlietu ministra priekšlikuma var atļaut piešķirt diplomātisko rangu Latvijas pilsonim, kuram ir citas valsts pilsonība.  Veselības ministrijas skatījumā Irinas Porošinas iecelšana amatā ir nepieciešama Latvijas valsts interesēs. Covid-19 pandēmijas radīto seku ietekmē Veselības ministrijas kompetencē esošie jautājumi kļūst aizvien aktuālāki arī plašākā Eiropas Savienības darba kārtībā. Veselības ministrijai Latvijas Republikas pastāvīgajā pārstāvniecībā Eiropas Savienībā ir tikai viena specializētā atašeja – nozares padomnieka amata vieta, kas šobrīd ir vakanta, jo iepriekšējam specializētajam atašejam – nozares padomniece Karina Zālīte 2021. gada 13. augustā izbeigusi darba tiesiskās attiecības ar Veselības ministriju.  Izvērtējot Veselības ministrijas priekšlikumu, 2021.gada 2.septembrī Ārlietu ministrijas Atestācijas komisija nolēma atzīt Irinu Porošinu par atbilstošu diplomātiskajam un konsulārajam dienestam un rekomendē ārlietu ministram piešķirt Irinai Porošinai diplomātisko rangu “atašejs”. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija, Veselības ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ārlietu ministrija, Veselības ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Ārlietu ministrs E.Rinkēvičs

Vīza: Valsts sekretārs A.Pelšs